**Klaipėdos miesto nekilnojamojo kultūros paveldo vertinimo tarybos 2019-11-28 posėdžio nutarimai**

2019 m. lapkričio d. 28 Klaipėdos miesto nekilnojamojo kultūros paveldo vertinimo tarybos posėdyje nutarta (protokolo Nr. ADM - 50):

1. NUTARTA. Siūlyti pastatui **Jūros g. 4**, Klaipėda suteikti teisinę apsaugą, įrašant į Kultūros vertybių registrą kaip vietinio reikšmingumo lygmens statinį, nustatant architektūrinį ir istorinį vertingųjų savybių pobūdį. Pritarti apibrėžtų teritorijos ribų planui;

2. NUTARTA. Nesiūloma suteikti teisinę apsaugą pastatui **Daukanto g. 11**, Klaipėda. Siūloma Klaipėdos miesto istorinės dalies vertingųjų savybių apraše pastatą vertinti kaip kultūros paveldo vietovės teritorijoje stovintį „kitą objektą“;

3. NUTARTA. Nesiūloma suteikti teisinę apsaugą pastatui **I. Kanto g. 16**, Klaipėda. Siūloma Klaipėdos miesto istorinės dalies vertingųjų savybių apraše pastatą vertinti kaip kultūros paveldo vietovės urbanistinės struktūros objektą. Pritarti siūlomoms rekomendacijoms;

4. NUTARTA. Nesiūloma suteikti teisinę apsaugą pastatui **Šaulių g. 56,** Klaipėda. Siūloma Klaipėdos miesto istorinės dalies vertingųjų savybių apraše pastatą vertinti kaip urbanistinės struktūros objektą. Pritarti siūlomoms rekomendacijoms;

5. NUTARTA. Nesiūloma suteikti teisinę apsaugą pastatui **Priešpilio g. 6,** Klaipėda. Siūloma Klaipėdos miesto istorinės dalies vertingųjų savybių apraše pastatą vertinti kaip urbanistinės struktūros objektą. Pritarti siūlomoms rekomendacijoms atlikti architektūrinius ir konstrukcijų tyrimus bei būtinumui atlikti archeologinius tyrimus vykdant žemės judinimo darbus.